《客舍久雨无酒戏柬沈泰叔》
宋代·陈棣

秋来泞淖几曾乾，旅邸盘旋寻丈间。
拟仗神功击阳石，却疑天漏类阴山。
已甘从事经年别，未放管城终日閒。
欲课新诗强消遣，客情无赖语还悭。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。